24.2.2022.
Službeni list Europske unije
HR
L 45/1529 KOMISIJA PRIPREMNA DJELOVANJA
POGLAVLJE PA 02 — EUROPSKA STRATEŠKA ULAGANJA (nastavak) PA 02 20
(nastavak)
PA 02 20 02
(nastavak) Sela Unije usko će surađivati s tijelima unutar i izvan Unije u cilju ukupne izgradnje kapaciteta, ali, konkretnije, i radi razmjene iskustava, prijenosa znanja i stručnosti u području održive energije i klimatskog planiranja, razmjene najboljih primjera u pogledu ublažavanja klimatskih promjena i prilagodbe njima te širenja znanja o inovativnim financijskim instrumentima Unije, pružajući pritom podršku održivim energetskim ulaganjima.
To pripremno djelovanje uključuje analizu postojećih dobrih praksi u pogledu održive energije i klimatskog planiranja koje se provode u selima i na ruralnim područjima te razvoj inovativnih integriranih ruralnih strategija kako bi se na pravilan način pristupilo pitanjima energije i energijskog siromaštva, ublažavanja učinka klimatskih promjena, smanjenja emisija stakleničkih plinova i prilagodbe ruralnih teritorija klimatskim promjenama.
Te su strategije u skladu sa strategijom „Čist planet za sve” (Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru, Odboru regija i Europskoj investicijskoj banci od 28. studenoga 2018. „Čist planet za sve – Europska strateška dugoročna vizija za prosperitetno, moderno, konkurentno i klimatski neutralno gospodarstvo” (COM(2018) 773) i paketom „Čista energija za sve Europljane” (Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru, Odboru regija i Europskoj investicijskoj banci „Čist planet za sve – Europska strateška dugoročna vizija za prosperitetno, moderno, konkurentno i klimatski neutralno gospodarstvo” usvojena 30. studenoga 2016., (COM (2016) 860 final), kao i s ciljevima održivog razvoja Ujedinjenih naroda te ciljevima inicijative „Održiva energije za sve”.
Na koncu, poduzet će se mjere za transparentno praćenje, izvješćivanje i provjeravanje emisija stakleničkih plinova u skladu sa zahtjevima Okvirne konvencije Ujedinjenih naroda o promjeni klime.
PA 02 20 03
Pripremno djelovanje — Umjetna inteligencija i velike količine podataka u digitalnoj transformaciji javnih uprava u Europi: Europska platforma za regije Iznosi (Diferencirana odobrena sredstva) Odobrena sredstva 2022.
Obveze
p.m.
Odobrena sredstva 2021.
Plaćanja
255 000
Obveze
Plaćanja
p.m.
p.m.
Realizacija 2020.
Obveze
850 000,—
Plaćanja
0,—
Napomene Ova odobrena sredstva namijenjena su pokrivanju nepodmirenih obveza iz prethodnih godina u okviru pripremnog djelovanja.
U okviru pripremnog djelovanja uspostavit će se europska platforma regija za umjetnu inteligenciju (AI) i velike količine podataka (BD) kako bi se poboljšala učinkovitost javne uprave i usluge usmjerene na korisnike.
Brza integracija digitalnih tehnologija predstavlja niz izazova za nacionalne, regionalne i lokalne vlasti.
Važan aspekt te promjene odnosi se na očekivanja građana i poduzeća u pogledu njihove interakcije s vlastima.
Zato je potrebno da digitalna transformacija vlasti bude dorasla tom izazovu.
Javne uprave moraju promijeniti način rada i organizacije.
Moraju osigurati vještine potrebne za korištenje novim digitalnim alatima.
Moraju surađivati i komunicirati s građanima i poduzećima.